
Anexa nr. 64
							la Hotărârea nr. ...............

REGULAMENT DE ORGANIZARE ȘI FUNCŢIONARE 
 LOCUINȚA PROTEJATĂ PENTRU VICTIMELE VIOLENȚEI DOMESTICE
 (Anexa nr. 64 la Hotărârea Consiliului Județean nr. 139/2021, republicată)


Codul serviciului social: 879.4.1.LP.VD
Denumirea serviciului social: Locuința Protejată pentru Victimele Violenței Domestice

Înființat prin Hotărârea Consiliului Județean Cluj nr.222/26.11.2020 și funcționează ca entitate fără personalitate juridică în structura furnizorului de servicii sociale Direcția generală de Asistență Socială și Protecția Copilului Cluj, denumit în continuare FSS.

Serviciul social Locuința Protejată pentru Victimele Violenței Domestice nu este multifunțional.

Art.1 Prevederile prezentului regulament sunt obligatorii pentru personalul serviciului social și furnizorul de servicii sociale.

Art.2. Identificarea serviciului social
(1) Date privind FSS:
   Denumirea FSS: Direcția Generală de Asistență Socială și Protecția Copilului Cluj.
   Adresa completă: localitatea Cluj-Napoca, județul Cluj, str. General Eremia grigorescu, nr.37-39, codul poștal 400304.
   Posesor al certificatului de acreditare cu nr.000891 din 15.04.2014 seria AF, eliberat la data de 15.04.2014.
   Categoria FSS: public.
(2) Date privind serviciul social:
 Serviciul social face parte din clasa/categoria/tipul major al serviciilor sociale:
           Servicii de locuire asistată în comunitate – Locuință protejată
  Serviciul social se adresează următoarei categorii de beneficiari:
· Victime ale violenței domestice: VD
 Codul serviciului social (conform Nomenclatorului servicii sociale): 879.4.1.LP.VD. 
   Deține licență de funcționare seria LF nr.00160 și este eliberată de către Agenția Națională pentru   Egalitatea de Șanse între Femei și Bărbați la data de 06.11.2023.
 Capacitate: 6 locuri.
 Serviciul social este organizat fără personalitate juridică.
 FSS nu percepe pentru accesarea serviciului o contribuție din partea beneficiarului/reprezentantului legal/susținătorului legal.
 Adresa serviciului social: locație secretă.
 Scurtă descriere a spațiului în care funcționează serviciul social:
 Suprafață totală în metri pătrați: 833 mp
 Nr. etaje: 1+mansardă
  Curte exterioară: 749 mp (pavaj de la poartă la clădire, teren baschet din beton, un tobogan, două leagăne, o structură de cățărat din metal, în formă de semicerc, un balansoar, restul spațiului este spațiu verde, cultivat cu pomi fructiferi).
  Nr. total camere: 10, din care:
  a) nr. camere cu destinația dormitor: 4;
  b) nr. camere destinae cabinetelor de specialitate: 1;
  c) nr. spații comune: 1;
  d) nr. spații igienico-sanitare, și anume nr. toalete: 3, nr. camere de duș/baie: 3 (din cele trei băi una este dotată cu duș, două cu vană);
  e) nr. bucătării/spații de preparare a hranei: 1;
  f) nr. camere/spații destinate personalului de conducere, administrative, gospodărire, întreținere-reparații, deservire): 0;
  Alte spații cu diverse destinații: 5 (1 pod la mansardă, 1 spațiu depozitare, 1 cămară, 1 spațiu depozitare produse igienico-sanitare, 1 magazie depozitare).
  Spațiul este accesibilizat în exterior.
  Spațiul nu este accesibilizat în interior.
  Programul de funcționare a serviciului social este permanent (24 h din 24).

Art 3. Scopul serviciului social
Serviciul social Locuința protejată pentru victimele violenței domestice are drept scop să asigure adulţilor, cuplului părinte/reprezentant legal-copil/copii, victime ale violenţei în familie protecţia împotriva agresorului, găzduire, îngrijirea, consiliere psihologică, consiliere juridică, orientare vocațională asistenţă familială a cuplului părinte/reprezentant legal-copil/copii, pe perioadă determinată de timp de până la un an, în vederea depăşirii situaţiei de criză şi reinserția socio-profesională, până la identificarea unei soluții de locuire, în vederea facilitării transferului spre o viață independentă menită să asigure protecție, siguranță și Securitate personală a rezidenților.
 
Art.4 Cadrul legal de înființare, organizare și funcționare
(1) Serviciul social Locuința protejată pentru victimele violenței domestice funcționează cu respectarea prevederilor cadrului general de organizare și funcționare a serviciilor social, reglementat de Legea asistenței sociale nr.292/2011, cu modificările și completările ulterioare, precum și a altor acte normative aplicabile domeniului, după cum urmează:
a) Legea nr. 217/2003 pentru prevenirea şi combaterea violenţei în familie, republicată, cu modificările şi completările ulterioare;
b) Legea nr. 26/2024 privind ordinul de protecție, cu modificările şi completările ulterioare.
(2) Standardul minim de calitate aplicabil este aprobat prin Ordinul ministrului muncii și justiției sociale nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii și combaterii violenței domestice.

Art. 5 Accesarea serviciului
(1) Serviciul social se accesează pe baza:
a) cererii de admitere, adresată DGASPC Cluj de către beneficiar și semnată de beneficiar/reprezentantul legal;
b) dispoziției directorului general al Direcției Generale de Asistență Socială și Protecția Copilului Cluj.
(2) FSS aplică procedura de admitere, cu respectarea etapelor procesului de acordarea serviciilor sociale prevăzute la art.46 din Legea asistenței sociale nr.292/2011, cu  modificările și completările ulterioare.
(3) După aprobarea cererii de admitere de către conducătorul FSS, se încheie între FSS și beneficiar/reprezentant legal un contract de furnizare servicii, completat conform modelului aprobat prin decizia FSS, cu respectarea modelului-cadru reglementat la nivel național, aprobat prin Ordinul ministrului muncii, familiei, tineretului și solidarității sociale nr.1.126/2025 pentru aprobarea modelului cadru al contractului de servicii sociale, al informărilor transmise de furnizorul de servicii sociale serviciului public de asistență socială, a procedurii de fundamentare a bugetului necesar, precum și a indicatorilor pentru monitorizarea serviciilor sociale acordate ca măsură de asistență socială.
(4) După încheierea contractului de servicii cu persoana solicitantă, furnizorul informează, în scris serviciul public de asistență socială pe a cărui rază administrativ-teritorială își are domiciliul sau reședința beneficiarul, cu respectarea modeluilui prevăzut în Anexa 2 la ordinul ministrului muncii, familiei, tineretului și solidarității sociale nr. 1.126/2025.
(5) Documentele solicitate la admitere sunt:  
a) carte de identitate ale persoanei solicitante, carte de identitate/certificat de naștere pentru copii, în cazul în care solicitantul este însoțit de copil/copii;
b) ordin provizoriu de protecție/ordin de protecție, după caz, acte care dovedesc calitatea de victimă (dacă există);
c) declarație pe propria răspundere privind calitatea de victimă;
d) în cazul în care beneficiarul solicită admiterea în regim de urgenţă şi se află în imposibilitatea de a prezenta documente de identitate la momentul admiterii, se completează o declaraţie pe propria răspundere sub sancţiunea prevederilor art. 326 din Codul penal. Personalul adăpostului poate face demersuri la autorităţile competente în vederea cunoaşterii situaţiei beneficiarului privind actele de identitate (C.I., paşaport) şi a identificării ultimei adrese de domiciliu;
(6) Criteriile de eligibilitate prevăzute de reglementările legale în vigoare, cu privire la acordarea de servici sociale pentru categoriile de persoane vulnerabile, prevăzut în anexa 2 la ordinul ministrului muncii, familiei, tineretului și solidarității sociale nr.1.126/2025: 
a) persoana în cauză să fie victimă a violenţei în familie, dovedită prin acte (ordin de protecție, ordin provizoriu de protecție, acte medicale justificative) sau conform declarației privind calitatea de victimă;
b) să fie în situație de dependență economică față de agresor; 
c) să fie în situație de dependență locativă/să nu dețină spațiu locativ;
d) să aibă în întrețiere unul sau mai mulți copii minori care necesită protecție și scoatere din mediul abuziv;
e) au prioritate persoanele care sunt înscrise pe lista de așteptare, după caz.
     Modalitatea de stabilire a contribuției beneficiarilor: Nu este cazul
(7) Condițiile de încetare a serviciilor
Încetarea acordării serviciilor se realizează cu respectarea legislației în vigoare specifice, respectiv Ordinul ministrului muncii și justiției sociale nr. 28/2019 și a modelului-cadru al contractului de servicii sociale, prevăzut în anexa nr.1 la Ordinul ministrului muncii, familiei, tineretului și solidarității sociale nr.1.126/2025 și a procedurii privind încetarea acordării serviciilor, elaborată cu respectarea standardelor minime de calitate apricabile, avizată de Comisia de monitorizare a DGASPC Cluj, aprobată de directorul general și adusă la cunoștința persoanei beneficiare înainte de semnarea contractului.
     	Serviciile încetează în următoarele situații:
a) la expirarea duratei contractului;
b) prin acordul părților privind încetarea contractului, în situația beneficiarului adult;
c) când obiectivul planului de servicii a fost atins;
d) în cazul retragerii licenței nde funcționare a serviciliul social; 
e) în cazuri de forță majoră;
f) alte situații prevăzute în Procedura privind încetarea acordării serviciilor aplicabilă.
(8) Încetarea furnizării serviciilor se face în baza unei decizii motivate a furnizorului, emisă în formă scrisă.
(9) Înainte de luarea deciziei, beneficiarul are dreptul de a fi informat și de a-și exprima punctul de vedere în condițiile prevăzute de lege.
(10) Dispoziția de încetare a serviciilor sociale se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii.
(11) Centrul nu admite persoane beneficiare în regim de urgență.

ART.6 Drepturile și obligațiile beneficiarilor
(1) Drepturile beneficiarilor serviciului social sunt cele prevăzute la art.36^1 alin (1) din Legea asistenței sociale nr.292/2011, cu modificările și completările ulterioare.
(2) Acordul persoanei beneficiare pentru divulgarea informațiilor confidențiale se asumă  numai în formă scrisă.
(3) Informațiile confidețiale pot fi dezvăluite fără acordul beneficiarilor, în condițiile prevăzute la art.36^1 alin (3) din Legea asistenței sociale nr.292/2011, cu modificările și completările ulterioare. 
(4) Prelucrarea datelor persoanelor beneficiare de servicii sociale, de către toate entitățile implicate în toate etapele procesului de acordare a serviciilor sociale, se realizează cu respectarea prevederilor Regulamentului UE 2016/679 al Parlamentului European și al Consiliului din 27 aprilie 2026 privind protecția persoanelor fizice în cee ace privește prelucrarea datelor cu carcater personal și privind libera circulație a acestor date și de abrogare a Direcțivei 95/46/CE (Regulamentul general privind protecția datelor).
(5) Beneficiarii de servicii sociale au obligațiile prevăzute la art.36^2 din Legea asistenței sociale nr.292/2011, cu modificările și completările ulterioare.

ART.7 Servicii furnizate/Activități derulate în cadrul serviciului social
(1) Serviciile furnizate/activitățile de bază (principale) care definesc scopul serviciului social sunt următoarele:
1. Cazare/găzduire pe perioadă determinată 
2. Alimentație: servicii de catering pentru una sau mai multe mese
3. Abilitare/Reabilitare/Recuperare funcțională: activități pentru formarea deprinderilor de viață independentă, ca de exemplu deprinderi zilnice, deprinderi de comunicare, deprinderi de mobilitate, deprinderi de autoîngrijire, deprinderi de îngrijire a propriei sănătăți, deprinderi de autogospodărire, deprinderi de interacțiune, luarea de decizii
   4.    Inserție/Reinserție  socială/Integrare/Reintegrare socială 
4.a infomare și consiliere privind problematicile sociale și drepturile beneficiarilor 
4.b servicii de asistență socială, specifice profesiei, prevăzute în Statului asistentului social
4.c. consiliere psihosocială 
4.d consiliere specializată 
4.e. activități de socializare și petrecere a timpului liber 
4.f. orientare profesională și suport pentru angajare
4.g. dezvoltarea relațiilor sociale, inclusiv implicarea în voluntariat.
Servicii/activități complementare care răspund cerințelor beneficiarilor (acordate prin decizia FSS și sunt finanțate din alte surse decât bugetul de stat): Nu este cazul.
(2) Activități pentru creșterea performanței serviciilor sociale față de cerințele minime reprezentate de nivelul de calitate III: nu este cazul.
(3) Pentru realizarea activităților prevăzute la alin (2) sunt alocate următoarele resurse: nu este cazul.

ART.8 Structura organizatorică, numărul de posturi și categoriile de personal
(1) Serviciul social Locuința protejată pentru victimele violenței domestice funcţionează cu un număr total de 5,37 angajați, conform prezentei Hotărâri a Consiliului Județean Cluj, din care: 
a) personal de conducere: 
      	 - şef de centru (111207) - 1/8. 
b) personal de specialitate de îngrijire şi asistenţă, personal de specialitate: 5 posturi:
1. asistent social (S) (263501) – 1; 
2. psiholog clinician(S) (263401) – 1.
3. educator (S) (263508) – 3; 
c) personal cu funcţii administrative, gospodărire, întreţinere-reparaţii, deservire: 0,25 posturi:
1. inspector de specialitate (S) (economist) – 1/8;
2. administrator (M) (515104) – 1/8.
          d) personal se specialitate cu contract de furnizare servicii: nu e cazul.
(2) În cadrul serviciului social sunt prevăzute următoarele activități care pot fi desfășurate de voluntari, recrutați cu respectarea prevederilor Legii nr.78/2014 privind reglementarea activității de voluntariat în România, cu modificările și completările ulterioare:- nu este cazul.
(3) În cadrul serviciului social, pentru pentru următoarele activități pot fi încheiate contracte de intership, cu respectarea prevederilor Legii nr.176/2018 privind intershipul, cu modificările și completările ulterioare: nu este cazul
(4) Centrul asigură posibilitatea desfășurării practicii studenților la asistentă socială sau psihologie, în baza Convențiilor de colaborare cu universitățile, încheiate cu prevederile Legii nr.258/2007 privind practica elevilor și studenților, cu completările ulterioare: Convenția-Cadru privind efectuarea stagiului de practică în cadrul programelor de studii universitare de licență sau masterat, încheiată între Universitatea ”BABEȘ-BOLYAI” și DGASPC Cluj.
(5) Angajarea/Contractarea/Sancționarea sau eliberarea din funcție a personalului se realizează cu respectarea prevederilor legale în vigoare, după caz: Legea nr.53/2003-Codul muncii, republicată, cu modificările și completările ulterioare. 
(6) Raportul nr.de angajați/nr.de beneficiari este de: 1/1,11.

ART.9 Personalul de conducere
(1) Principalele atribuții ale personalului de conducere: 
a) asigură coordonarea, îndrumarea şi controlul activităţilor desfăşurate de personalul serviciului şi propune spre cercetare organului competent salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.; 
b) elaborează rapoartele generale privind activitatea Serviciului social cu cazare, stadiul Implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare; 
d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care sa răspundă nevoilor persoanelor beneficiare; 
e) întocmeşte raportul anual de activitate; 
f) asigură buna desfăşurare a raporturilor de muncă dintre angajaţii serviciului/centrului; 
g) propune furnizorului de servicii sociale aprobarea structurii organizatorice şi a numărului de personal; 
h) desfăşoară activităţi pentru promovarea imaginii centrului în comunitate; 
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce; 
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens; 
k) organizează activitatea personalului şi asigură respectarea timpului de lucru şi a regulamentului de organizare şi funcţionare; 
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie; 
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor; 
n) întocmește proiectul bugetului propriu al serviciului și contul de încheiere a exercițiului bugetar;
o) propune furnizorului de servicii sociale proiectul bugetului propriu al serviciului 
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare; 
q) alte atribuţii prevăzute în standardul minim de calitate aplicabil.
(2) Candidaţii pentru ocuparea funcţiei de conducere trebuie să fie absolvenţi de studii universitare cu licență absolvite cu diplomă, respectiv studii superioare de lungă durată, absolvite cu diplomă de licență sau echivalentă în domeniul psihologie, asistenţă socială şi sociologie, cu vechime/experiență de minimum doi ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale. 
(3) Dovada vechimii/experienței în domeniul serviciilor sociale presupune desfășurarea/participarea la cel puțin una dintre etapele procesului de acordare a serviciilor sociale prevăzute la art. 46 din Legea asistenței sociale nr. 292/2011, cu modificările și completările ulterioare.

ART. 10 personalul de specialitate:
(1) Personalul de specialitate este:
1. asistent social (S) (263501); 
2. psiholog clinician(S) (263401);
3. educator (S) (263508). 
(2) Principalele atribuții ale personalului de specialitate: 
a) își desfășoară activitatea conform competențelor și exigențelor profesiei;
b) în relație cu beneficiarii și colegii de muncă, respectă Codul etic aprobat de FSS;
c)își îndeplinește atribuțiile prevăzute de fișa postului și respectă relațiile ierarhice;
d)participă la toate sesiunile de instruire organizate în cadrul Locuinței protejate pentru victimele violenței domestice, precum și la cursurile de formare continuă;
e)lucrează în echip și colaborează cu specialiștii din alte servicii sociale în vederea soluționării cazurilor;
f)în activitatea desfășurată, respectă prevederile legale în vigoare și standardele minime de calitate aplicabile;
g)sesizează conducerii serviciului situații care pun în pericol siguranța beneficiarului, situații de nerespectare a prevederilor prezentului regulament;
h)consemnează activitatea proprie în documentele utilizate în cadrul serviciului social și întocmește rapoarte periodice cu privire la activitatea derulată;
i)face propuneri de îmbunătățire a activității în vederea creșterii calității serviciului și respectării legislației.
(3) Atribuțiile detaliate pentru fiecare post de specialitate aferent statului de funcții, se înscriu în fișa postului, conform standardelor minime de calitate.

ART. 11 Personal administrativ 
(1) Personalului administrativ asigură activităţile auxiliare Serviciului social cu cazare: aprovizionare, mentenanţă, achiziţii etc.
(2) Categoriiile de personal administrativ este: 
       1. inspector de specialitate (S) (economist) – 1/8;
       2.  administrator (M) (515104) – 1/8.
(3) Atribuțiile personalului administrativ sunt prevăzute în fișa postului.

ART. 12 Responsabilităţi comune tuturor categoriilor de personal:
a) Asigură confidențialitatea informațiilor obținute prin exercitarea profesiei;
b) Respectă intimitatea persoanei, precum și libertatea acesteia de a decide;
c) Respectă legislaţia şi normele eticii profesionale stabilite;
d) Se preocupă de cunoaşterea tuturor actelor normative în vigoare în domeniul de activitate, precum şi aplicarea întocmai a acestor prevederi;
e) Se informează în permanență de noile lucrări de specialitate apărute, de noutățile legislative;
f) Efectuează propuneri pentru îmbunătăţirea activităţii în domeniul său de activitate;
g) Se prezintă la serviciu în deplină capacitate de muncă şi respectă programul;
h) Să nu fumeze în cadrul unităţii de protecţie;
i) Să nu pretindă şi să nu primească nici o atenţie sau alte foloase necuvenite pentru munca pe care a prestat-o sau urmează să o presteze;
j) Să aibă comportare civilizată faţă de colegii de muncă şi faţă de superiori;
k) Răspunde de calitatea muncii depuse şi de rezolvarea la timp a sarcinilor potrivit prevederilor în vigoare;
l) Să îşi însuşească şi să respecte prevederile legislaţiei în domeniul S.S.M. şi S.U. respectiv măsurile de aplicare a acestora;
m) Să îşi desfăşoare activitatea în conformitate cu pregătirea profesională şi instrucţiunile primite din partea angajatorului, astfel încât să nu expună la pericol de accidentare şi îmbolnăvire atât propria persoană cât şi persoanele din jur în timpul serviciului;
n) Să urmărească respectarea drepturilor beneficiarilor în instituţie şi să solicite îmbunătăţirea activităţii dacă observă încălcări ale acestor drepturi;
o) Să utilizeze corect maşinile, aparatura din dotare, uneltele, substanţele periculoase echipamentele de transport şi alte mijloace de producţie;
p) Să utilizeze corect echipamentul individual de protecţie acordat şi după utilizare să îl pună la loc destinat pentru păstrare;
q) Să nu procedeze la scoaterea din funcţiune, la modificarea, schimbarea sau înlăturarea dispozitivelor de securitate proprii, în special ale maşinilor, uneltelor, aparaturii, instalaţiilor tehnice, să utilizeze corect aceste dispozitive;
r) Să comunice imediat cu angajatorul în orice situaţie de muncă despre care are motive întemeiate şi o consideră un pericol pentru securitatea şi sănătatea lucrătorului, pentru ca angajatorul să asigure un mediu şi condiţii de muncă sigure şi fără riscuri de accidentare şi înbolnăvire profesională;
s) Ca urmare a instruirii în domeniul situaţiilor de urgenţă să-şi însuşească bine cunoştinţele pentru a cunoaşte factorii care pot provoca un incendiu, de a şti cum să acţioneze în caz de început de incendiu, modul de mânuire a instinctorului şi modul de acţionare şi protejare în cazul unor dezastre naturale, cutremure, inundaţii, alunecări de teren;
t) Răspunde personal de integritatea bunurilor materiale a aparaturii şi instalaţiilor cu ajutorul cărora îşi desfăşoară activitatea, astfel încât să nu aducă prejudicii instituţiei;
u) Participa la manifestarile festive, la cursuri de formare organizate de catre DGASPC Cluj si nu numai;
v) Răspunde penal, material şi disciplinar pentru îndeplinirea în mod necorespunzător a sarcinilor de serviciu;
w) Respectă Regulamentul de Organizare şi Funcţionare, Regulamentul intern și Procedurile de lucru din cadrul serviciului;
x) Răspunde de corectitudinea și promptitudinea cu care furnizează informațiile din domeniul său de activitate.
y) Execută orice alte sarcini date de către șeful de centru şi alţi superiori ierarhici în domeniul său de activitate conform competențelor și pregătirii profesionale.

Art.13. Consiliul consultativ
(1) Consiliul consultativ este o structură constituită pentru monitorizarea serviciilor sociale furnizate în cadrul Locuinței protejate pentru victimele violenței domestice.
(2) Consiliul consultativ este compus din:
a) reprezentant/reprezentanți FSS;
b) reprezentant/reprezentanți ai beneficiarilor serviciilor acordate în cadrul centrului, ales/aleși prin vot de către beneficiari.
(3) Consiliul consultativ are în vedere asigurarea:
a) monitorizării de către furnizorul de servicii sociale, care a solicitat și obținut licența de funcționare a serviciului Locuința protejată pentru victimele violenței domestice, a respectării standardelor minime de calitate;
    	b) respectării principiului participării beneficiarilor la luarea deciziilor în ceea ce priveşte funcţionarea centrului.
(4) Consiliul consultativ îndeplinește următoarele atribuții principale:
a) participă la deciziile privind planificarea bugetului centrului, în special a aspectelor care au impact direct asupra serviciilor sociale (de exemplu: achiziția obiectelor de inventar de uz personal, amenajarea spațiului, etc.);
b) analizează activitățile derulate în centru și propune măsuri și programe de îmbunătățire a acestora;
c) după caz, își expimă acordul prealabil cu privire la încetarea/sistarea serviciilor acordate unei persoane beneficiare în situația în care aceasta nu a respectat clauzele contractului de acordare a serviciilor sau are un comportament inadecvat care face incompatibilă găzduirea acestuia în centru în condiții de securitate pentru sine, ceilalți beneficiari sau personalul centrului.
(5) În aplicarea prevederilor alin (4) lit.c), consiliul consultativ are obligația să se asigure că se respectă următoarele condiții:
a) informarea beneficiarului în prealabil, în scris, cu privire la motivele de încetare/sistare;
b) ascultarea beneficiarului personal sau prin reprezentant, înainte de luarea deciziei;
c) respectarea dreptului beneficiarului de a prezenta documente sau probe relevante;
d) membrii consiliului consultativ au semnat un acord de confidențialitate;
e) votul se desfășoară în secret;
f) decizia se adoptă cu majoritatea voturilor exprimate de membrii prezenți.
(6) Conducătorul centrului are obligația de a afișa procesul-verbal al ședinței consiliului consultativ, cu excepția datelor cu caracter personal.

ART. 14 Finanţarea serviciului social
(1) În estimarea bugetului de venituri şi cheltuieli, conducătorul serviciului social/FSS are în vedere asigurarea resurselor necesare acordării serviciilor sociale, cu respectarea  standardelor minime de calitate în baza cărora a obținut licența de funcționare și pentru atingerea/îndeplinirea indicatorilor de performanțăp prevăzuți în planul de dezvoltare a serviciului social menționat de standardul minim de calitate/planul de dezvoltare a serviciilor sociale aprobat de furnizorul de servicii sociale/aprobat de FSS, cu respectarea modelului-cadru aprobat prin Ordinul ministrului muncii și solidarității sociale și al ministrului familiei, tineretului și egalității de șanse nr.1.040/6.296/2024.
(2) Finanţarea cheltuielilor de funcționare a centrului se asigură, cu respectarea prevederilor legale, după caz din următoarele surse:
a) bugetul local al judeţului;
b) bugetul de stat;
c) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
d) fonduri externe rambursabile şi nerambursabile;
e) alte surse de finanţare, în conformitate cu legislaţia în vigoare.

